Erling Bjerno  Erling D. Bjerno (født 25. december 1929, død 24. august 2019), dansk komponist og organist.  Erling D. Bjerno blev uddannet organist og var i årene 77777777 ansat ved Ansgar Kirke i Aalborg. I samme periode var han ansat som lærer ved Nordjysk Musikkonservatorium. Som komponist er han delvis selvlærd. Han debuterede i 1961 med sin "1. symfoni". Da kabaretteatret Svalegangen åbnede i Århus i 1963, var han teatrets komponist og pianist i en sæson. Siden har han præsteret en omfattende produktion i mange genrer. Foruden undervisningsmusik, kammermusik, korværker og teater-, radio- og TV-musik har han skrevet symfonier, operaer, oratorier, messer og kantater.  Han skrev i en traditionel stil, som ikke altid er blevet vel modtaget af anmelderne. Alligevel har han ikke skrevet til skrivbordsskuffen, men fået sin musik opført i mange sammenhænge.